વસ્ત્રાલ વિસ્તારમાં આવેલ કંકુબાગ પાર્ટી પ્લોટ તથા શારદાબા સ્કૂલના મા‌િલક અને રતનપુરા ગામમાં રહેતા દિનેશ પટેલ ઉર્ફે મુખી 1 ઓગસ્ટની રાતે દોઢ વાગ્યાની આસપાસ તેમના મકાનની 13 ફૂટ ઊંચી બાલ્કનીમાંથી પટકાતાં તેમનું મોત થયું છે. દિનેશ મુખીના મોત બાદ સમગ્ર વિસ્તારમાં તેમના મોતને લઇને અલગ અલગ ચર્ચાઓ ઊઠી છે. પોલીસે પણ તેમના મોતનું સાચું કારણ શોધવા માટે ચક્રો ગતિમાન કર્યાં છે ત્યારે ચોંકાવનારી વાત એ છે કે દિનેશ પટેલના શંકાસ્પદ મોતના 5 દિવસ પહેલાં લેણદારોના ત્રાસથી તેમનાં પત્ની રાજશ્રીબહેન પટેલે ફિનાઇલ પીને આત્મહત્યા કરવાની કોશિશ કરી હતી.